ddrg/super_eurlex huggingface dataset:
Odločba Komisije

z dne 29. avgusta 2003

o določitvi prehodnih ukrepov za Madžarsko glede veterinarskih pregledov proizvodov živalskega izvora iz Romunije

(notificirano pod dokumentarno številko K(2003)3074)

(Besedilo velja za EGP)

(2003/630/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov za proizvode, ki se uvažajo v Skupnost iz tretjih držav [1], kakor je bila spremenjena s Prilogo II(6)(B)(1)(53)(b) k Aktu o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške, in zlasti člena 21 Direktive,

ob upoštevanju Akta o pogojih pristopa Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji, in prilagoditvah pogodb o ustanovitvi Evropske unije, zlasti člena 42 Akta,

ob upoštevanju naslednjega:

(1) Madžarski je bilo dodeljeno prehodno obdobje treh let za določene vidike režima veterinarskih pregledov, ki se nanašajo na zahtevane standarde za objekte in naprave na meji z Romunijo zaradi pregledov proizvodov živalskega izvora.

(2) Ta določba velja samo za zahteve za objekte in naprave, medtem ko se vsi ostali vidiki postopkov veterinarskih pregledov izvajajo skladno z zahtevami EU.

(3) Na meji z Madžarsko je zato treba določiti mejne kontrolne točke, kjer se lahko pregledajo proizvodi živalskega izvora, ki prihajajo iz Romunije, in predpisati ustrezno odstopanje od zahtev, ki veljajo za objekte in naprave za preglede proizvodov živalskega izvora na tej mejni kontrolni točki.

(4) Odstopanje od pravila o ločevanju pošiljk, ki velja za mejne kontrolne točke z majhnim prometom, kakor je predvideno v členu 4(5) Odločbe Komisije 2001/812/ES [2], velja ne glede na največje število pošiljk, določeno s tem odstopanjem

(5) Ukrepi, predvideni v tej odločbi, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Proizvodi živalskega izvora, ki se prevažajo po cesti iz Romunije, morajo vstopiti na ozemlje Madžarske preko mejne kontrolne točke iz seznama v Prilogi.

Člen 2

Za mejno kontrolno točko iz seznama v Prilogi, velja člen 4(5) Odločbe 2001/812/ES brez omejevanja števila pošiljk, ki gredo skozi to mejno kontrolno točko.

Člen 3

Ta odločba velja od dneva, ko začne veljati Akt o pristopu.

Člen 4

Ta odločba se uporablja do 30. aprila 2007.

Člen 5

Ta odločba je naslovljena na države članice.

V Bruslju, 29. avgusta 2003

Za Komisijo

David Byrne

Član Komisije

[1] UL L 24, 30.1.1998, str. 9.

[2] UL L 306, 23.11.2001, str. 28.

--------------------------------------------------

PRILOGA

Mejne kontrolne točke na madžarsko-romunski meji

Nagylak

--------------------------------------------------
Sklep Sveta

z dne 15. julija 2003

o spremembi člena 23 Protokola o statutu Sodišča

(2003/527/ES, Euratom)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 245(2) Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti člena 160(2) Pogodbe,

ob upoštevanju zahteve Sodišča z dne 12. februarja 2003,

ob upoštevanju mnenja Komisije z dne 17. junija 2003,

ob upoštevanju mnenja Evropskega parlamenta z dne 3. junija 2003,

ob upoštevanju naslednjega:

(1) Člen 20 Protokola o statutu Sodišča Evropskih skupnosti, kot ga spreminja Sklep Sveta 2002/653/ES [1], dovoljuje tretjim državam sodelovanje v postopku predhodnega odločanja pred Sodiščem, če sporazum glede določenega področja, ki ga Svet sklene z eno ali več tretjimi državami, predvideva tako udeležbo, kadar sodišče države članice Sodišču v predhodno odločanje predloži vprašanje, ki zadeva področje uporabe sporazuma.

(2) Člen 7 Pogodbe iz Nice, ki spreminja Pogodbo o Evropski uniji, Pogodbe o ustanovitvi Evropskih skupnosti in nekatere akte s tem v zvezi [2], ki je bila podpisana v Nici 26. februarja 2001, razveljavlja Protokol o statutu Sodišča Evropskih skupnosti in ga nadomešča s Protokolom o statutu Sodišča, ki je priloga k Pogodbi o Evropski uniji, k Pogodbi o ustanovitvi Evropske unije in k Pogodbi o ustanovitvi Evropske skupnosti za atomsko energijo.

(3) Člen 23 Protokola o statutu Sodišča vsebuje enake določbe kot člen 20 Protokola o statutu Sodišča Evropskih skupnosti, pri čemer ni mogla biti upoštevana sprememba, sprejeta s Sklepom 2002/653/ES in je zato treba spremeniti člen 23 Protokola o statutu Sodišča –

SKLENIL:

Člen 1

V členu 23 Protokola o statutu Sodišča se doda naslednji odstavek:

"Če sporazum, ki ga Svet sklene z eno ali več tretjimi državami glede določenega področja, določa, da lahko te države predložijo navedbe o zadevi ali pisne izjave, kadar sodišče katere od držav članic Sodišču v predhodno odločanje predloži vprašanje, ki zadeva področje uporabe tega sporazuma, se odločitev nacionalnega sodišča, ki vsebuje to vprašanje, uradno sporoči tudi zadevnim tretjim državam. V dveh mesecih od takega uradnega obvestila navedene države lahko Sodišču predložijo zaznamke ali pisne izjave."

Člen 2

Ta sklep začne veljati na dan objave v Uradnem listu Evropske unije.

V Bruslju, 15. julija 2003

Za Svet

Predsednik

G. Tremonti

[1] UL L 218, 13.8.2002, str. 1.

[2] UL C 80, 10.3.2001, str. 1.

--------------------------------------------------
Sklep Sveta 2003/211/SZVP

z dne 24. februarja 2003

o sklenitvi Sporazuma med Evropsko unijo in Organizacijo Severnoatlantske pogodbe (NATO) o varnosti informacij

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 24 Pogodbe,

ob upoštevanju priporočila predsedstva,

ob upoštevanju naslednjega:

(1) Začasni varnostni dogovor med Generalnim sekretariatom Sveta in Organizacijo Severnoatlantske pogodbe je bil sklenjen z izmenjavo pisem med obema generalnima sekretarjema 26. julija 2000.

(2) Evropski svet je v Barceloni poudaril pomen sklepanja stalnih dogovorov med Evropsko unijo in NATO v najkrajšem možnem času. V ta namen je zaprosil predsedstvo, skupaj z Visokim predstavnikom, da za zagotovitev pozitivnega izida vzpostavi primerne stike na visoki ravni. Eden izmed omenjenih dogovorov je bil tudi dogovor o varnosti informacij.

(3) Kot posledica začetka veljavnosti njunih varnostnih predpisov 1. decembra 2001, sta Svet in Komisija v položaju, ko lahko v celoti zadostita obveznostim, ki izhajajo iz izvajanja takega sporazuma.

(4) Na podlagi Sklepa Sveta z 15. aprila 2002, ki predsedstvo pooblašča za začetek pogajanj z Natom, je predsedstvo ob pomoči generalnega sekretarja/visokega predstavnika doseglo Sporazum o varnosti informacij.

(5) Ta sporazum je treba odobriti –

SKLENIL:

Člen 1

Sporazum med Evropsko unijo in Organizacijo Severnoatlantske pogodbe o varnosti informacij se odobri v imenu Evropske unije.

Besedilo sporazuma je priloženo temu sklepu.

Člen 2

Predsednik Sveta se v namene zavezanosti Evropske unije pooblasti za podpis tega sporazuma.

Člen 3

Ta sklep začne veljati z dnem sprejetja.

Člen 4

Ta sklep se objavi v Uradnem listu Evropske unije.

V Bruslju, 24. februarja 2003

Za Svet

Predsednik

G. Papandreou

--------------------------------------------------
Odločba Komisije

z dne 19. februarja 2003

o tretji spremembi Odločbe 2002/308/ES o vzpostavitvi seznama odobrenih območij in odobrenih ribogojnic v zvezi z eno ali več bolezni rib virusne hemoragične septikemije (VHS) in infekciozne hematopoetske nekroze (IHN)

(notificirano pod dokumentarno številko K(2003) 558)

(besedilo velja za EGP)

(2003/114/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje na trg živali in proizvodov iz ribogojstva [1], kakor je bila nazadnje spremenjena z Direktivo 98/45/ES [2], in zlasti člena 6 Direktive,

ob upoštevanju naslednjega:

(1) Da bi za eno ali več bolezni rib, virusna hemoragična septikemija in infekcijska hematopoetska nekroza, pridobili status odobrene ribogojnice, ki se nahaja v neodobreni coni, države članice predložijo ustrezne obrazložene izjave in nacionalna pravila, ki zagotavljajo izpolnjevanje pogojev iz Direktive 91/67/EGS.

(2) Odločba Komisije 2002/308/ES [3], kakor je bila nazadnje spremenjena z Odločbo 2002/1005/ES [4], določa seznam odobrenih con in odobrenih ribogojnic, ki se nahajajo v neodobrenih conah, ob upoštevanju določenih bolezni rib.

(3) Nemčija je podala obrazložene izjave za status odobrene ribogojnice v neodobreni coni za ribogojnico na Bavarskem v zvezi z virusno hemoragično septikemijo in infekcijsko hematopoetsko nekrozo, pa tudi nacionalna pravila, ki zagotavljajo izpolnjevanje zahtev tega statusa.

(4) Komisija je s pomočjo strokovnjakov v državah članicah podrobno proučila obrazloženo izjavo.

(5) Dokumentacija, ki jo je Nemčija zagotovila za zadevno ribogojnico, kaže, da le-ta izpolnjuje zahteve člena 6 Direktive 91/67/EGS. Ribogojnica zato izpolnjuje pogoje za status odobrene ribogojnice v neodobreni coni in jo je treba dodati seznamu odobrenih ribogojnic v Prilogi II k Odločbi 2002/308/ES.

(6) Odločbo 2002/308/ES je treba zato ustrezno spremeniti.

(7) Ukrepi, predvideni v tej odločbi, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

V Prilogi II k Odločbi 2002/308/ES se Oddelku 3.5 doda naslednja odobrena ribogojnica:

"6. | Fischzucht Graf Anlage D-87743 Egg an der Günz | Fischzucht Graf GbR Engishausen 64 D-87743 Egg and der Günz" |

Člen 2

Ta odločba je naslovljena na države članice.

V Bruslju, 19. februarja 2003

Za Komisijo

David Byrne

Član Komisije

[1] UL L 46, 19.2.1991, str. 1.

[2] UL L 189, 3.7.1998, str. 12.

[3] UL L 106, 23.4.2002, str. 28.

[4] UL L 349, 24.12.2002, str. 109.

--------------------------------------------------
Sklep Sveta

z dne 6. februarja 2003

o sklenitvi Sporazuma o znanstvenem in tehnološkem sodelovanju med Evropsko skupnostjo in Ukrajino

(2003/96/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti drugega pododstavka člena 170 v povezavi s prvim stavkom prvega pododstavka člena 300(2) ter prvim pododstavkom člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Ukrajino na drugi strani [3] je bil podpisan 16. junija 1994 in začel veljati 1. marca 1998.

(2) Skupna strategija Evropskega sveta (1999/877/SZVP) za Ukrajino [4] je bila sprejeta 11. decembra 1999 na Evropskem svetu v Helsinkih.

(3) Evropska skupnost in Ukrajina izvajata posebne programe raziskav in tehnološkega razvoja na področjih, ki so v skupnem interesu. Na podlagi izkušenj sta obe strani izrazili željo za vzpostavitev globljih in širših okvirov za sodelovanje v znanosti in tehnologiji. Ta sporazum o sodelovanju na področju znanosti in tehnologije je del globalnega sodelovanja med Evropsko skupnostjo in Ukrajino.

(4) Svet je s Sklepom z dne 8. oktobra 2001 pooblastil Komisijo za pogajanje o sporazumu za znanstveno in tehnološko sodelovanje med Evropsko skupnostjo in Ukrajino. Rezultat pogajanj, ki so potekala v skladu s pogajalskimi direktivami, je priloženi sporazum in prilogi k temu sporazumu.

(5) Sporazum je bil podpisan 4. julija 2002 v Kopenhagnu.

(6) Sporazum je treba odobriti –

SKLENIL:

Člen 1

V imenu Skupnosti se odobri Sporazum o znanstvenem in tehnološkem sodelovanju med Evropsko skupnostjo in Ukrajino.

Besedilo Sporazuma in njegovih prilog je priloženo k temu sklepu.

Člen 2

Predsednik Sveta v imenu Skupnosti da uradno obvestilo, predvideno v členu 12 Sporazuma.

V Bruslju, 6. februarja 2003

Za Svet

Predsednik

P. Efthymiou

[1] Predlog z dne 11.10.2002 (še ni objavljen v Uradnem listu).

[2] Mnenje z dne 17. decembra 2002 (še ni objavljeno v Uradnem listu).

[3] UL L 49, 19.2.1998, str. 3.

[4] UL L 331, 23.12.1999, str. 1.

--------------------------------------------------
Odločba Komisije

z dne 10. januarja 2003

o spremembi Odločbe 2002/613/ES glede odobrenih osemenjevalnih središč v Sloveniji

(notificirano pod dokumentarno številko K(2002) 5564)

(Besedilo velja za EGP)

(2003/15/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/429/EGS z dne 26. junija 1990 o zahtevah v zvezi z zdravstvenim varstvom živali, ki veljajo za promet znotraj Skupnosti z merjaščevim semenom in njegov uvoz [1], kakor je bila nazadnje spremenjena z Odločbo Komisije 2000/39/ES [2], in zlasti člena 7(1) in člena 8(1) Direktive,

ob upoštevanju naslednjega:

(1) Odločba Komisije 2002/613/ES [3] določa seznam tretjih držav iz katerih lahko države članice dovolijo uvoz merjaščevega semena ter seznam odobrenih osemenjevalnih središč iz navedenih tretjih držav, za izvoz v Skupnost.

(2) Po opravljenih pregledih Komisije in glede na doseženo stanje v Sloveniji v zvezi z zdravstvenim varstvom živali, bi Slovenijo bilo treba dodati na seznam tretjih držav, iz katerih je z Odločbo 2002/613/ES dovoljen uvoz.

(3) Pristojne slovenske veterinarske službe so poslale seznam osemenjevalnih središč, uradno odobrenih za izvoz merjaščevega semena v Skupnost.

(4) Pristojne slovenske veterinarske službe so Komisiji zagotovile jamstva glede skladnosti z zahtevami, opredeljenimi v členu 8 Direktive 90/429/EGS, in uradno odobrile osemenjevalna središča, pristojna za izvoz v Skupnost.

(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Odločba 2002/613/ES se spremeni:

(a) Slovenija se doda v Prilogo II;

(b) Slovenija se doda v naslov Priloge IV;

(c) v Prilogi V se za Slovenijo dodajo naslednje vrstice:

ISO | Številka odobritve | Ime in naslov odobrenega osemenjevalnega središča |

SLOVENIJA

SI | SI 593 | Osemenjevalno središče za prašiče, Murska Sobota; Kmetijsko gozdarska zbornica Slovenije, Kmetijsko gozdarski zavod Murska Sobota Štefana Kovača 40 9000 Murska Sobota |

SI | SI 594 | Osemenjevalno središče za prašiče, Ptuj; Kmetijsko gozdarska zbornica Slovenije, Kmetijsko gozdarski zavod Ptuj Ormoška cesta 28 2250 Ptuj |

Člen 2

Ta odločba se uporablja od 31. januarja 2003.

Člen 3

Ta odločba je naslovljena na države članice.

V Bruslju, 10. januarja 2003

Za Komisijo

David Byrne

Član Komisije

[1] UL L 224, 18.8.1990, str. 62.

[2] UL L 13, 19.1.2000, str. 21.

[3] UL L 196, 25.7.2002, str. 45.

--------------------------------------------------
Sklep Sveta

z dne 25. aprila 2002

o umiku zaupnosti za del II Skupnega priročnika, ki ga je sprejel Izvršni odbor, ustanovljen s Konvencijo o izvajanju Schengenskega sporazuma z dne 14. junija 1985

(2002/353/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 207 Pogodbe,

ob upoštevanju naslednjega:

(1) S svojim Sklepom z 14. decembra 1993 (SCH/Com-ex (93) 22 rev) in 23. junija 1998 (SCH/Com-ex (98) 17) je Izvršni odbor, ustanovljen s Konvencijo o izvajanju Schengenskega sporazuma z 14. junija 1985, ki ga je zamenjal Svet v skladu s členom 2 Schengenskega protokola, s stopnjo zaupnosti "Zaupno" označil vse določbe Skupnega priročnika, katerega nova različica je bila sprejeta s Sklepom navedenega Izvršnega odbora z dne 28. aprila 1999 (SCH/Com-ex (99) 13) [1].

(2) Skupni priročnik in sklepi Izvršnega odbora o njegovi zaupnosti so del schengenskega pravnega reda, kakor ga je Svet opredelil v svojem Sklepu 1999/435/ES [2].

(3) Del I in več prilog Skupnega priročnika je bilo deklasificiranih s Sklepom Sveta 2000/751/ES [3].

(4) Tudi del II Skupnega priročnika je treba deklasificirati.

(5) Primerno je razveljaviti Sklepa Izvršnega odbora (SCH/Com-ex (93) 22 rev) in (SCH/Com-ex (98) 17), kolikor se nanašata na Skupna konzularna navodila in Skupni priročnik, tako da se lahko prihodnji sklepi o njuni klasifikaciji sprejmejo v skladu s pravili o klasifikaciji dokumentov iz Sklepa Sveta 2001/264/ES z 19. marca 2001 o sprejetju predpisov Sveta o varovanju tajnosti [4] –

SKLENIL:

Člen 1

1. Za del II Skupnega priročnika se umakne oznaka zaupno.

2. Priloge 14b, 6b in 6c Skupnega priročnika, ki ustrezajo Prilogam 5, 9 in 10 Skupnih konzularnih navodil, ostanejo označeni kot zaupni.

Člen 2

Del II Skupnega priročnika se objavi v Uradnem listu Evropskih skupnosti.

Člen 3

1. Sklepa schengenskega Izvršnega odbora z dne 14. decembra 1993 (SCH/Com-ex (93) 22 rev) in 23. junija 1998 (SCH/Com-ex (98) 17) se razveljavita, v kolikor se nanašata na Skupna konzularna navodila in Skupni priročnik.

2. Prihodnji sklepi o klasifikaciji Skupnih konzularnih navodil in Skupnega priročnika se sprejmejo v skladu z določbami Sklepa 2001/264/ES.

Člen 4

Ta sklep začne učinkovati z dnem objave v Uradnem listu Evropskih skupnosti.

V Luxembourgu, 25. aprila 2002

Za Svet

Predsednik

M. Rajoy Brey

[1] Skupni priročnik, kakor je bil nazadnje spremenjen s Sklepom Sveta 2002/352/ES (UL L 123, 9.5.2003, str. 47).

[2] UL L 176, 10.7.1999, str. 1.

[3] UL L 303, 2.12.2000, str. 29.

[4] UL L 101, 11.4.2001, str. 1.

--------------------------------------------------
Odločba Komisije

z dne 24. oktobra 2002

o spremembi Odločbe 93/197/EGS o pogojih zdravstvenega varstva živali in veterinarskih spričevalih za uvoz registriranih kopitarjev ter kopitarjev za vzrejo in proizvodnjo

(notificirano pod dokumentarno številko K(2002) 4006)

(Besedilo velja za EGP)

(2002/841/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev [1] iz tretjih držav, kakor je bila nazadnje spremenjena z Odločbo Komisije 2002/160/ES [2], in zlasti členov 15(a) in 16 te direktive,

ob upoštevanju naslednjega:

(1) Z odločbo Komisije 93/197/EGS [3], kakor je bila nazadnje spremenjena z Odločbo 2002/635/ES [4], se uvede seznam tretjih držav, iz katerih morajo države članice uvoz registriranih kopitarjev ter kopitarjev za pleme in proizvodnjo odobriti.

(2) Iz tega seznama je bil z Odločbo 2002/635/ES nenamerno izpuščen Kirgizistan. Zato ga je treba ponovno uvrstiti na seznam.

(3) Za pridobitev veterinarskega spričevala E iz Odločbe 93/197/EGS je treba izvesti nekatere preglede vzorcev glede zdravstvenega varstva živali, ki jih je treba odvzeti v 10 dneh po uvozu. Upoštevanje tega roka se je izkazalo kot težavno zlasti tedaj, ko je treba vzorce preučiti v laboratorijih, ki jih določijo namembne države članice. Zato je treba ta rok podaljšati.

(4) Zato je treba Odločbo 93/197/EGS ustrezno spremeniti.

(5) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Priloge k Direktivi 93/197/EGS se spremenijo v skladu s Prilogo k tej odločbi.

Člen 2

Ta odločba je naslovljena na države članice.

V Bruslju, 24. oktobra 2002

Za Komisijo

David Byrne

Član Komisije

[1] UL L 224, 18.8.1990, str. 42.

[2] UL L 53, 23.2.2000, str. 37.

[3] UL L 86, 6.4.1993, str. 16.

[4] UL L 206, 3.8.2002, str. 20.

--------------------------------------------------

PRILOGA

Prilogi I in II se spremenita:

1. V prilogi I se seznam tretjih držav v Skupini B nadomesti z naslednjim besedilom:

"Avstralija (AU), Bolgarija (BG), Belorusija (BY), Ciper (CY), Češka republika (CZ), Estonija (EE), Hrvaška (HR), Madžarska (HU), Kirgizistan (1) (2) (KG), Litva (LT), Latvija (LV), Nekdanja jugoslovanska republika Makedonija (3) (MK), Nova Zelandija (NZ), Poljska (PL), Romunija (RO), Rusija (1) (RU), Slovaška republika (SK), Slovenija (SL), Ukrajina (UA), Zvezna republika Jugoslavija (YU)."

2. V Prilogi II, točka (j)v Oddelku III "Podatki o zdravstvenem stanju" se veterinarsko spričevalo E spremeni, kot sledi:

(a) v drugi alinei se besedi "10 dni" nadomestita z besedama "21 dni";

(b) v tretji alinei se besedi "10 dni" nadomestita z besedama "21 dni".

--------------------------------------------------
Odločba Komisije

z dne 13. junija 2002

o spremembi Odločbe 92/452/EGS o uvedbi seznamov odobrenih skupin za zbiranje govejih zarodkov v tretjih državah za izvoz v Skupnost v zvezi z Madžarsko

(notificirano pod dokumentarno številko K(2002)2117)

(Besedilo velja za EGP)

(2002/456/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Odločbo Komisije 94/113/ES [2], in zlasti člena 8 Direktive,

o upoštevanju naslednjega:

(1) Pristojne veterinarske službe Madžarske so posredovale zahtevo za dopolnitev seznama, uvedenega z Odločbo Komisije 92/452/EGS [3], kakor je bila nazadnje spremenjena z Odločbo 2002/252/ES [4], uradno odobrenih skupin na svojih ozemljih, za izvoz zarodkov domačega goveda v Skupnost.

(2) Zagotovila v zvezi s skladnostjo z zahtevami iz člena 8 Direktive 89/556/EGS so Komisiji predložile pristojne veterinarske službe Madžarske. Zadevna uradno odobrena skupina za zbiranje zarodkov je bila na Madžarskem odobrena za izvoz v Skupnost.

(3) Odločbo 92/452/EGS je treba torej ustrezno spremeniti.

(4) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

V Prilogi k Odločbi 92/452/EGS se doda nova vrstica za Madžarsko:

"HU | HUNGRÍAUNGARNUNGARNOYITAPIAHUNGARYHONGRIEUNGHERIAHONGARIJEHUNGRIAUNKARIUNGERN | HU-001E | | EMBRIÓ KFT Bagoly Dűlő 1/3 H-7635 Pécs | Dr Kispál Zoltán Dr Majoros Tibor" |

Člen 2

Ta odločba se začne uporabljati dvajseti dan po objavi v Uradnem listu Evropskih skupnosti.

Člen 3

Ta odločba je naslovljena na države članice.

V Bruslju, 13. junija 2002

Za Komisijo

David Byrne

Član Komisije

[1] UL L 302, 19.10.1989, str. 1.

[2] UL L 53, 24.2.1994, str. 23.

[3] UL L 250, 29.8.1992, str. 40.

[4] UL L 86, 3.4.2002, str. 42.

--------------------------------------------------